वित्त मंत्रालय का दावा है कि बीते वित्त वर्ष के दौरान 1 करोड़ से ज्यादा नए आयकर दाता बने. इसी के साथ आयकर रिटर्न दाखिल करने वालों की संख्या 6.84 करोड़ तक पहुंच गयी. दूसरी ओर प्रत्यक्ष कर (आयकर, निगम कर और सिक्यूरिटीज ट्रांजैक्शन टैक्स) से 31 मार्च को समाप्त हुए वित्त वर्ष 2017-18 में कुल कमाई 10 लाख करोड़ रुपये से ज्यादा की उम्मीद है. शुरुआती आंकड़ों मे ये कमाई 9.96 लाख करोड़ रुपये रही जो कि बजटीय अनुमान से ज्यादा है.